বয়রাট মাজাইল ফাযিল মাদরাসা

বয়রাট মাজাইল ফাযিল মাদরাসা রাজবাড়ী জেলার পাংশা উপজেলার বয়রাট-মাজাইল এলাকায় অবস্থিত একটি ঐতিহ্যবাহী আলিয়া মাদ্রাসা। ১৯৫৩ সালে মাওলানা সাঈদ আহমেদ (রহ.) প্রতিষ্ঠিত এই শিক্ষাপ্রতিষ্ঠানটি স্থানীয়ভাবে সাঈদীবাগ মাদ্রাসা নামেও পরিচিত।

 ইতিহাস 
মাওলানা সাঈদ আহমেদ (রহ.) হাটহাজারী মাদ্রাসায় উচ্চতর ইসলামী শিক্ষা সম্পন্ন করে ১৯৫৩ সালে বয়রাট-মাজাইল এলাকায় আসেন। স্থানীয় গণ্যমান্য ব্যক্তিদের সহযোগিতায় তিনি প্রাথমিক বিদ্যালয় সংলগ্ন স্থানে মাদ্রাসাটি প্রতিষ্ঠা করেন। প্রতিষ্ঠালগ্ন থেকে অদ্যাবধি এটি এলাকার ধর্মীয় ও সাধারণ শিক্ষা বিস্তারে গুরুত্বপূর্ণ ভূমিকা রাখছে।

 শিক্ষা কার্যক্রম 
মাদ্রাসাটিতে তিনটি মূল শাখায় শিক্ষাদান করা হয়:

 আলিয়া শাখা 
বাংলাদেশ মাদ্রাসা শিক্ষা বোর্ডের অধীনে:
 প্রাথমিক থেকে ফাযিল (স্নাতক সমমান) পর্যায় পর্যন্ত পাঠদান
 ধর্মীয় শিক্ষার পাশাপাশি সাধারণ শিক্ষার সমন্বয়

 হেফজ শাখা 
 পুরুষ ও মহিলা শিক্ষার্থীদের জন্য পৃথক ব্যবস্থাপনা
 কুরআন মুখস্থকরণের বিশেষ প্রশিক্ষণ
 হিফজ সম্পন্নকারীদের জন্য বিশেষ সুযোগ-সুবিধা

 কিরাত শাখা 
 কুরআন তিলাওয়াতের সঠিক পদ্ধতি (তাজবিদ) শিক্ষাদান
 জাতীয় ও আন্তর্জাতিক মানের ক্বারী প্রশিক্ষণ

 ক্যাম্পাস 
প্রায় ১ একর জায়গাজুড়ে বিস্তৃত মাদ্রাসা ক্যাম্পাসে রয়েছে:
 ১টি চারতলা ভবন ও ২টি দ্বিতল(আলিয়া শাখা)
 ১টি চারতলা ভবন (হেফজ ও কিরাত শাখা)
 ১টি মসজিদ
 ১টি বৃহৎ পুকুর
 খেলার মাঠ
 বিভিন্ন ফলজ ও বনজ গাছ

ক্যাম্পাসের পশ্চিম পাশ দিয়ে একটি ছোট নদী বয়ে চলেছে যা পরিবেশকে করেছে আরও মনোরম।

 পোশাকবিধি 
 ছাত্রদের জন্য: সাদা পাজামা-জুব্বা ও সাদা টুপি
 ছাত্রীদের জন্য: কালো বোরখা ও সাদা স্কার্ফ (হিজাব)

 তথ্যসূত্র 

বিষয়শ্রেণী:রাজবাড়ী জেলার মাদ্রাসা
বিষয়শ্রেণী:বাংলাদেশের আলিয়া মাদ্রাসা
বিষয়শ্রেণী:ফাযিল মাদ্রাসা